
                                                  A  V  I  Z
asupra proiectului de Lege privind aprobarea Ordonanței Guvernului                nr. 11/2022 pentru modificarea şi completarea unor acte normative, precum şi pentru modificarea unor termene



              În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare cu proiectul de Lege privind aprobarea Ordonanței Guvernului nr. 11/2022 pentru modificarea şi completarea unor acte normative, precum şi pentru modificarea unor termene (PLx 107/2022), transmis cu adresa nr. PL-x 107 din          14 martie 2022, înregistrat sub nr. 4c-1/101 din  15 martie 2022. 
              Senatul, în calitate de primă Cameră sesizată, a adoptat proiectul de Lege privind aprobarea Ordonanței Guvernului nr. 11/2022 pentru modificarea şi completarea unor acte normative, precum şi pentru modificarea unor termene, cu respectarea prevederilor art. 76 alineatul (2) din Constituția României, republicată, în şedinţa din 7 martie 2022. 
               Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este  Cameră decizională.
  Potrivit reglementărilor art. 62 din Regulamentul Camerei Deputaţilor, republicat, cu modificările și completările ulterioare,  membrii Comisiei au examinat proiectul de lege menţionat mai sus, în şedinţa din 5 aprilie 2022.
[bookmark: _GoBack]	                 Inițiativa legislativă are ca obiect de reglementare modificarea şi completarea Legii nr. 207/2015, cu modificările și completările ulterioare, a Legii  nr. 227/2015, cu modificările și completările ulterioare,  abrogarea alin. (2) al          art. III din Legea nr.136/2019, cu modificările și completările ulterioare,  precum şi modificarea şi completarea Ordonanţei de urgenţă a Guvernului nr. 28/1999 aprobată cu modificări prin Legea nr. 64/2002, republicată, cu modificările și completările ulterioare. De asemenea, se preconizează adoptarea unor măsuri fiscale: scutirea de la plata impozitului specific unor activităţi, pentru anul 2022, pentru contribuabilii care intră sub incidenţa Legii nr. 170/2016, modificată prin Legea nr. 153/2020,  amânarea, până la 31 decembrie 2022, a obligaţiei operatorilor economici care efectuează livrări de bunuri sau prestări de servicii prin intermediul automatelor comerciale ce funcţionează pe bază de plăţi cu cardul, precum şi de acceptatoare de bancnote sau monede, după caz, de a dota automatele comerciale cu aparate de marcat electronice fiscale, prorogarea, până la data de 31 iulie 2022, a termenului prevăzut la art. 22 alin. (1) din Ordonanţa Guvernului nr. 6/2019, cu modificările și completările ulterioare.
  Membrii Comisiei au analizat iniţiativa legislativă supusă avizării, expunerea de motive, avizul favorabil al Consiliului Legislativ, cu observaţii şi propuneri, transmis cu adresa nr. 80 din 27 ianuarie 2022 precum și avizul favorabil al Consiliului Economic și Social, cu observaţii, transmis cu adresa nr. 462 din         27 ianuarie 2022.
	                 În urma dezbaterilor, membrii Comisiei au hotărât, cu majoritate de voturi (1 vot împotrivă și o abținere), avizarea favorabilă a proiectului de Lege privind aprobarea Ordonanței Guvernului nr. 11/2022 pentru modificarea şi completarea unor acte normative, precum şi pentru modificarea unor termene, în forma adoptată de Senat.
În raport cu obiectul şi conţinutul său, inițiativa legislativă face parte din categoria legilor ordinare.

